Bahodir Jalolov Buyuk Britaniya vakilini mag‘lub etdi va Tokio—2020 Olimpiadasi finaliga chiqdi

Boks bo‘yicha +91 kg vazn toifasida O‘zbekiston sharafini himoya qilayotgan Bahodir Jalolov 4-avgust kuni yarim final jangida ishtirok etdi.

O‘zbekistonlik bokschi yarim finalda Buyuk Britaniya vakili Freyzer Klarkka qarshi bahs olib bordi. Birinchi raund to‘liq Bahodirning ustunligida o‘tdi. Ikkinchi raund boshida Jalolov nokdaun holatiga tushdi, biroq shundan keyin Bahodir vaziyatni nazorat qildi va ikkinchi raundni ham o‘z foydasiga hal qildi.
Uchinchi raund o‘tib borayotgan vaqtda Klarkning jarohati sabab jang to‘xtatildi. Shu vaqtga to‘plagan ochkolar hisobida Jalolov finalga yo‘l oldi.
Jalolov — Klark jangi videosini bu yerda tomosha qilish mumkin — video
Jalolov finalda AQSh vakili Richard Torresga qarshi jang qiladi. Amerikalik bokschi yarim finalda qozog‘istonlik Kamshibek Kunkabayevni taslim etdi. Final 8-avgust kuni bo‘lib o‘tadi.